CELEX: 62016CB0222
Language: sk
Date: 2016-11-15 00:00:00
Title: Vec C-222/16: Uznesenie Súdneho dvora (deviata komora) z 15. novembra 2016 (návrh na začatie prejudiciálneho konania, ktorý podal Administrativen săd Varna – Bulharsko) – „MIP-TS“ OOD/Načalnik na Mitnica Varna (Prejudiciálne konanie — Obchodná politika — Nariadenie (ES) č. 1225/2009 — Článok 13 — Obchádzanie — Vykonávacie nariadenie (EÚ) č. 791/2011 — Riedke sieťoviny so sklenených vláken s pôvodom v Čínskej ľudovej republike — Antidumpingové clo — Vykonávacie nariadenia (EÚ) č. 437/2012 a (EÚ) č. 21/2013 — Zasielanie z Thajska — Rozšírenie antidumpingového cla — Časová pôsobnosť — Colný kódex Spoločenstva — Dodatočné vymáhanie cla)

27.2.2017   
            
            
               SK
            
            
               Úradný vestník Európskej únie
            
            
               C 63/11
            
         Uznesenie Súdneho dvora (deviata komora) z 15. novembra 2016 (návrh na začatie prejudiciálneho konania, ktorý podal Administrativen săd Varna – Bulharsko) – „MIP-TS“ OOD/Načalnik na Mitnica Varna
   (Vec C-222/16) (1)
   
   ((Prejudiciálne konanie - Obchodná politika - Nariadenie (ES) č. 1225/2009 - Článok 13 - Obchádzanie - Vykonávacie nariadenie (EÚ) č. 791/2011 - Riedke sieťoviny so sklenených vláken s pôvodom v Čínskej ľudovej republike - Antidumpingové clo - Vykonávacie nariadenia (EÚ) č. 437/2012 a (EÚ) č. 21/2013 - Zasielanie z Thajska - Rozšírenie antidumpingového cla - Časová pôsobnosť - Colný kódex Spoločenstva - Dodatočné vymáhanie cla))
   (2017/C 063/16)
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen săd Varna
   
      Účastníci konania
   
   
      Žalobca:„MIP-TS“ OOD
   
      Žalovaný: Načalnik na Mitnica Varna
   
      Výrok
   
   Článok 1 ods. 1 vykonávacieho nariadenia Rady (EÚ) č. 791/2011 z 3. augusta 2011, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých riedkych sieťovín zo sklenených vláken s pôvodom v Čínskej ľudovej republike sa má vykladať v tom zmysle, že konečné antidumpingové clo zavedené týmto ustanovením sa uplatňuje na dovoz riedkych sieťovín zo sklenených vláken dotknutých týmto ustanovením, ktoré sú považované za pochádzajúce z Thajska a ktorý sa vykonal pred nadobudnutím účinnosti nariadenia Komisie (EÚ) č. 437/2012 z 23. mája 2012, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením Rady (EÚ) č. 791/2011, a zavádza sa registrácia tohto dovozu, ako je dovoz dotknutý vo veci samej, pokiaľ sa preukáže, že tieto riedke sieťoviny zo sklenených vláken v skutočnosti pochádzajú z Čínskej ľudovej republiky.
   
      (1)  Ú. v. EÚ C 243, 4.7.2016.